দম দেয়া কলের গান থেকে রেডিওগ্রাম, রেকর্ড থেকে ক্যাসেট, তার পরে সিডি-ডিভিডি, শুধু গান বা ছবি নয়, যে কোনও তথ্যকে ‘ডিজিটাইজ’ করে ফেলার এই যে কেরামতি, তার শেষ ভেলকি দেখালেন অ্যাপল এবং স্টিভ জোবস। ২০০১ সালে তারা বানালেন ‘আই পড’। এইটুকু এক চিলতে গ্যাজেটে দেড় হাজার গান! আইপড-উত্তর জমানায় স্টোরেজ ব্যাপারটাই বেমালুম বদলে গেল। অনেকে বলেন, প্রথম ক্লোন ভেড়া ডলির থেকেও বৈপ্লবিক ছিল জ্ঞানবৃক্ষের অ্যাপলে ওই এক কামড়!